Document ID: 32006D0594

KOMISIJAS LĒMUMS
(2006. gada 4. augusts),
ar ko nosaka saistību apropriējumu paredzamo sadalījumu dalībvalstīm attiecībā uz konverģences mērķi laikposmā no 2007. līdz 2013. gadam
(izziņots ar dokumenta numuru K(2006) 3474)
(2006/594/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 11. jūlija Regulu (EK) Nr. 1083/2006, ar ko pieņem vispārīgus noteikumus attiecībā uz Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (1), un jo īpaši tās 18. panta 2. punktu,
tā kā:
(1)
Atbilstīgi Regulas (EK) Nr. 1083/2006 3. panta 2. punkta a) apakšpunktam konverģences mērķis noteikts, lai paātrinātu vismazāk attīstīto dalībvalstu un reģionu konverģenci.
(2)
Atbilstīgi Regulas (EK) Nr. 1083/2006 4. panta 1. punkta a) apakšpunktam Eiropas Reģionālās attīstības fonds, Eiropas Sociālais fonds un Kohēzijas fonds (še turpmāk “fondi”) palīdz sasniegt minētās regulas 3. panta 2. punkta a) apakšpunktā izklāstītos mērķus.
(3)
Atbilstīgi Regulas (EK) Nr. 1083/2006 18. panta 1. punkta 3. apakšpunktam no fondiem saistībām atvēlēto resursu sadalījumam jābūt tādam, lai to būtisku daļu koncentrētu reģionos saskaņā ar konverģences mērķi.
(4)
Atbilstīgi Regulas (EK) Nr. 1083/2006 19. pantam 81,54 % no saistībām atvēlētiem resursiem, ko atvēl no fondiem laikposmā no 2007. līdz 2013. gadam, piešķir konverģences mērķim, ieskaitot 4,99 % pārejas un īpašajam atbalstam, kā minēts šīs regulas 8. panta 1. punktā, 23,22 % finansējumam, kas minēts 5. panta 2. punktā, un 1,29 % pārejas un īpašajam atbalstam, kas minēts 8. panta 3. punktā.
(5)
Ir vajadzīgs konverģences mērķim piešķirto resursu paredzamais sadalījums pa dalībvalstīm. Atbilstīgi Regulas (EK) Nr. 1083/2006 18. panta 2. punktam tas ir jāveic saskaņā ar kritērijiem un metodoloģiju, kas izklāstīta Regulas (EK) Nr. 1083/2006 II pielikumā.
(6)
Regulas (EK) Nr. 1083/2006 II pielikuma pirmajā un otrajā punktā ir izklāstīta metode par pieejamo resursu piešķiršanu attiecīgi tiem reģioniem, kas saskaņā ar konverģences mērķi ir tiesīgi saņemt atbalstu, un tām dalībvalstīm, kas ir tiesīgas saņemt atbalstu no Kohēzijas fonda.
(7)
Regulas (EK) Nr. 1083/2006 II pielikuma 6. punkta a) un c) apakšpunktā izklāstīta metode par piešķīrumu noteikšanu pārejas atbalstam, kā attiecīgi minēts šīs regulas 8. panta 1. un 3. punktā.
(8)
Regulas (EK) Nr. 1083/2006 II pielikuma 7. punktā noteikts katrai dalībvalstij maksimālais pārskaitījumu apjoms no fondiem.
(9)
Regulas (EK) Nr. 1083/2006 II pielikuma 12. līdz 31. punktā noteiktas summas, kas pienākas konkrētos gadījumos laikposmā no 2007. līdz 2013. gadam.
(10)
Atbilstīgi Regulas (EK) Nr. 1083/2006 24. pantam 0,25 % no saistībām atvēlētiem resursiem, ko piešķir no fondiem laikposmā no 2007. līdz 2013. gadam, atvēl tehniskās palīdzības finansējumam pēc Komisijas iniciatīvas; tāpēc paredzamajā sadalījumā pa dalībvalstīm summa, kas atvēlēta tehniskai palīdzībai, nav jāiekļauj,
IR PIEŅĒMUSI ŠO LĒMUMU.
1. pants
Šā lēmuma I pielikuma 1. tabulā ir noteikta saistību apropriējumu paredzamā summa dalībvalstu reģioniem, kas ir tiesīgi saņemt finansējumu no struktūrfondiem atbilstīgi konverģences mērķim, kā minēts Regulas (EK) Nr. 1083/2006 5. panta 1. punktā, kā arī noteiktais papildu finansējums šīs regulas II pielikumā.
Ikgadējais saistību apropriējumu, kas minēti iepriekšējā punktā, sadalījums dalībvalstīm pa gadiem ir izklāstīts I pielikuma 2. tabulā.
2. pants
Šā lēmuma II pielikuma 1. tabulā ir noteikta saistību apropriējumu paredzamā summa dalībvalstīm pārejas un īpašajam atbalstam no struktūrfondiem atbilstīgi konverģences mērķim, kā minēts Regulas (EK) Nr. 1083/2006 8. panta 1. punktā, kā arī noteiktais papildu finansējums šīs regulas II pielikumā.
Ikgadējais saistību apropriējumu, kas minēti iepriekšējā punktā, sadalījums dalībvalstīm pa gadiem ir izklāstīts II pielikuma 2. tabulā.
3. pants
Šā lēmuma III pielikuma 1. tabulā ir noteikta saistību apropriējumu paredzamā summa dalībvalstīm, kas ir tiesīgas saņemt atbalstu no Kohēzijas fonda atbilstīgi konverģences mērķim, kā minēts Regulas (EK) Nr. 1083/2006 5. panta 2. punktā.
Ikgadējais saistību apropriējumu, kas minēti iepriekšējā punktā, sadalījums dalībvalstīm pa gadiem ir izklāstīts III pielikuma 2. tabulā.
4. pants
Šā lēmuma IV pielikuma 1. tabulā ir noteikta saistību apropriējumu paredzamā summa dalībvalstīm, kas pārejas un īpašu nosacījumu gadījumā ir tiesīgas saņemt atbalstu no Kohēzijas fonda atbilstīgi konverģences mērķim, kā minēts Regulas (EK) Nr. 1083/2006 8. panta 3. punktā.
Ikgadējais saistību apropriējumu, kas minēti iepriekšējā punktā, sadalījums dalībvalstīm pa gadiem ir izklāstīts IV pielikuma 2. tabulā.
5. pants
Šis lēmums ir adresēts dalībvalstīm.
Briselē, 2006. gada 4. augustā

Labels: 2
15
19